เวลาผมมีอะไรกับแฟน แฟนผมจะเจ็บทุกครั้งหลังทำเสร็จ ซึ่งผมเสร็จยากมากอยากถามคุณว่ามีวิธีไหนที่ทำให้เสร็จไวขึ้น หรือมียาตัวไหนช่วยได้บ้าง
สวัสดีค่ะ เมื่อมีการสอดใส่อวัยวะเพศเข้าช่องคลอดแล้ว โดยส่วนใหญ่ มักถึงจุดสุดยอดและมีการหลั่งน้ำอสุจิเกิดขึ้นที่ประมาณไม่เกิน 10 นาที แต่หากหลั่งช้าเกินกว่า 30 นาที ก็จะถือว่าหลั่งน้ำอสุจิช้าไป โดยสาเหตุจะคล้ายกับสาเหตุที่ทำให้เกิดการหลั่งเร็ว ได้แก่- มีโรคประจำตัว เช่น โรคเบาหวาน หลอดเลือดสมอง โรคซึมเศร้า หรือเคยผ่าตัดกระดูกสันหลัง เคยผ่าตัดต่อมลูกหมาก เป็นต้น- มีการทานยาบางชนิดเป็นประจำ ซึ่งยาบางชนิดส่งผลให้เกิดการเสื่อมสมรรถภาพทางเพศได้ เช่น ยาลดความดันโลหิต ยาคลายเครียด ยารักษาโรคซึมเศร้า เป็นต้น- ดื่มเครื่องดื่มที่มีแอลกอฮอล์เป็นประจำ- การสูบบุหรี่- ร่างกายเหนื่อย เพลียจากการทำงานหนัก นอนไม่หลับ พักผ่อนไม่เพียงพอ- มีเรื่องกังวล เครียด- มักชอบช่วยตัวเองมากกว่าและรู้สึกมีความสุขกับการช่วยตัวเองมากกว่ามีเพศสัมพันธ์กับผู้อื่นในเบื้องต้น ก็ควรงดการดื่มแอลกอฮอล์และสูบบุหรี่ นอนหลับพักผ่อนให้เพียงพอ งดการมีเพศสัมพันธ์ในวันที่ทำงานหนัก เหนื่อย หรือเครียดเกินไป และเมื่อจะมีเพศสัมพันธ์ ควรรู้สึกผ่อนคลาย และมีการเล้าโลมทั้ง 2 ฝ่าย เพื่อกระตุ้นอารมณ์ทางเพศ และมีอารมณ์ร่วมกันหากยังคงมีปัญหาในการหลั่งช้า ก็ควรไปพบแพทย์เพื่อตรวจหาสาเหตุและรักษาค่ะ